**วิธีรับมือกับโรคติดเชื้อเมื่อน้ำท่วมบ้าน**

ในบ้านที่ถูกน้ำท่วม เชื้อแบคทีเรียและเชื้อราจะแพร่พันธุ์ได้ง่าย ซึ่งอาจทำให้เกิดโรคติดเชื้อได้ ดังนั้นการทำความสะอาดจึงเป็นสิ่งสำคัญ

◯ ข้อควรระวังในการทำความสะอาด

・เปิดประตูและหน้าต่าง เพื่อให้อากาศถ่ายเทได้สะดวก

หากกลับบ้านหลังจากที่ไม่อยู่ 2-3 วัน อาจเกิดเชื้อราขึ้นภายในบ้าน

・หลังจากที่ล้างสิ่งสกปรกและโคลนออกไปแล้ว ควรเช็ดให้แห้ง

ควรใช้น้ำยาฆ่าเชื้อหลังจากที่กำจัดคราบสกปรกออกไปแล้ว

・ขณะทำความสะอาด ควรใส่ถุงมือเพื่อป้องกันการบาดเจ็บ

・ควรสวมหน้ากากเพื่อป้องกันฝุ่นละออง

・ควรล้างมือหลังจากที่ทำความสะอาดเสร็จแล้ว

◯ เกี่ยวกับวิธีการฆ่าเชื้อ

วิธีการใช้และความเข้มข้นของยาฆ่าเชื้อ บางชนิดต้องทำให้เจือจางก่อนใช้ ควรอ่านข้อควรระวังในการใช้ก่อน

กรณีที่ระดับความสกปรกรุนแรงมากหรือถูกน้ำท่วมเป็นเวลานาน ควรใช้โซเดียมไฮโปคลอไรท์

หากสิ่งที่ต้องการทำความสะอาดไม่สามารถใช้โซเดียมไฮโปคลอไรท์ได้ เพราะจะทำให้สีจางหรือถูกกัดกร่อน ก็ให้ใช้แอลกอฮอล์ หรือ เบนซาลโคเนียมคลอไรด์

|  |  |  |
| --- | --- | --- |
| น้ำยาฆ่าเชื้อ | สิ่งของที่ใช้และวิธีใช้ | |
| ถ้วยชาม・อ่างล้างจาน・อ่างอาบน้ำ | เฟอร์นิเจอร์・พื้นห้อง |
| โซเดียมไฮโปคลอไรท์  (หรืออาจใช้น้ำยาฟอกขาวที่ใช้ทั่วไปแทนได้) | ทำให้เจือจาง 0.02％   1. ล้างด้วยน้ำยาล้างจานและน้ำ 2. แช่ในน้ำยาฆ่าเชื้อที่เจือจางแล้ว 5 นาที หรือเช็ดด้วยผ้าที่ชุบน้ำยาฆ่าเชื้อ หลังจากนั้นล้างด้วยน้ำและเช็ดน้ำออก 3. ทำให้แห้งสนิท | ทำให้เจือจาง 0.1％   1. ล้างสิ่งสกปรกหรือโคลนด้วยน้ำหรือเช็ดด้วยผ้าเปียก และทำให้แห้งสนิท 2. เช็ดด้วยผ้าที่ชุบน้ำยาฆ่าเชื้อที่เตรียมไว้ 3. ส่วนที่เป็นโลหะหรือไม้ที่กลัวว่าสีจะจาง ให้เช็ดด้วยผ้าชุบน้ำอีก 2 ครั้ง |
| แอลกอฮอล์ฆ่าเชื้อ | ไม่ต้องทำให้เจือจาง   1. ล้างด้วยน้ำยาล้างจานและน้ำ 2. เช็ดด้วยผ้าที่ชุบแอลกอฮอล์   ※ควรใช้แอลกอฮอล์ที่มีความเข้มข้นตั้งแต่ 70％ ขึ้นไป  ※อย่าใช้ในสถานที่ที่มีไฟ | ไม่ต้องทำให้เจือจาง   1. ล้างสิ่งสกปรกหรือโคลนด้วยน้ำหรือเช็ดด้วยผ้าเปียก และทำให้แห้งสนิท   ②　เช็ดด้วยผ้าที่ชุบแอลกอฮอล์  ※ควรใช้แอลกอฮอล์ที่มีความเข้มข้นตั้งแต่ 70％ ขึ้นไป  ※อย่าใช้ในสถานที่ที่มีไฟ |
| เบนซาลโคเนียมคลอไรด์10％  (สบู่ฆ่าเชื้อ Invert Soap) | ทำให้เจือจาง 0.1％   1. ล้างสิ่งสกปรกหรือโคลนด้วยน้ำหรือเช็ดด้วยผ้าเปียก และทำให้แห้งสนิท 2. เช็ดด้วยผ้าที่ชุบน้ำยาฆ่าเชื้อที่เตรียมไว้ | ทำให้เจือจาง 0.1％   1. ล้างสิ่งสกปรกหรือโคลนด้วยน้ำหรือเช็ดด้วยผ้าเปียก และทำให้แห้งสนิท 2. เช็ดด้วยผ้าที่ชุบน้ำยาฆ่าเชื้อที่เตรียมไว้ |